Public procurement notice: Prior Information Notice Without Call For Competition
Published: 2018-03-22
Buyer: Hätäkeskuslaitos
Country: FI
Contract type: Services
CPV classification: 32000000 | 72000000 | 72212512 | 72315000: Data network management and support services

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tietopyynnön ja mahdollisen kilpailutuksen kohteena on Hätäkeskuslaitoksen valtakunnallisen hätäviestintäjärjestelmän hätäilmoitusten puheluliikenteen (puhelut ja Virve-puhelut) laadunmittausjärjestelmä VOIP-verkossa. Hankinnan kohteena olevan järjestelmän tulee kyetä seuramaan puhelun QOS- ja QOE-parametreja eri kanavista sekä näyttämään mitattu data keskitetysti ja selkeästi käyttäjälle. Puheenlaatua tulee pystyä mittaamaan ja esittämään reaaliajassa sekä varoittamaan käyttäjää herätteellä laatupoikkeamista.
Tietopyynnön tarkoitus on kartoittaa puheluliikenteen laadunmittausjärjestelmien markkinaa käymällä teknistä vuoropuhelua tarjoajien kanssa ja selvittää tulevan hankinnan edellytyksiä, jotta mahdollinen tarjouskilpailu voitaisiin toteuttaa tarkoituksenmukaisella tavalla.
Hankinta kattaa puheluliikenteen laadun mittausjärjestelmän käyttöönoton ja käytön, siihen liittyvät lisenssit, tarvittavat integraatiot ja migraatiot, ylläpitopalvelut.
Hankinnassa tavoitellaan valmisohjelmistoon perustuvaa ohjelmistoratkaisua, joka ei vaadi merkittäviä asiakaskohtaisia järjestelmäräätälöintejä.
Hätäkeskuslaitos on vuonna 2001 perustettu valtakunnallinen virasto, johon kuuluvat sen esikuntatehtäviä hoitava keskushallinto Porissa sekä kuusi hätäkeskusta eri puolilla Suomea.
Hätäkeskuslaitoksen tehtävänä on vastaanottaa ja välittää hätäilmoitukset. Hätäkeskuslaitos tuottaa hätäkeskuspalvelut koko Suomessa Ahvenanmaata lukuun ottamatta.
Tämä ilmoitus ei ole tarjouspyyntö, eikä sen julkaisemisella aloiteta tarjouskilpailua, vaan kyseessä on esiselvitykseen ja markkinakartoitukseen liittyvä tietopyyntö. Tämä tietopyyntö ei velvoita Hätäkeskuslaitosta toteuttamaan varsinaista hankintaa.
Sitovia tarjouksia tai muita sitoumuksia ei tässä markkinakartoitusvaiheessa odoteta. Markkinakartoituksen ja muun mahdollisen esiselvityksen jälkeen Hätäkeskuslaitos päättää erikseen hankinnan toteuttamistavasta ja sen aikataulusta.
Tietopyyntöön vastaamatta jättäminen ei estä mahdolliseen tarjouskilpailuun osallistumista, eikä tietopyyntöön vastaaminen vaikuta tarjoajan asemaan varsinaisessa tarjouskilpailussa.
Hätäkeskuslaitos ei maksa korvauksia tietopyynnössä esitettyihin kysymyksiin vastaamisesta eikä vuoropuhelusta toimittajille. Jos vastauksenne sisältää liike- ja ammattisalaisuuksia tai muuta salassa pidettävää tietoa, pyydämme yksilöimään ja merkitsemään salassa pidettävät kohdat selvästi.
Pyydämme tietopyyntöön ja mahdolliseen tekniseen vuoropuheluun osallistumisesta kiinnostuneita tarjoajia esittämään vastaukset alla oleviin kysymyksiin.
1. Lyhyt kuvaus järjestelmäratkaisustanne. Kuvatkaa järjestelmän perusratkaisu/valmisohjelmisto, käytettävissä olevat valmiit moduulit ja tarjolla olevat muut mahdolliset lisämoduulit, liittymävalmiudet muihin järjestelmiin.
2. Kuvatkaa ratkaisunne erilaiset mittaustavat. Onko ratkaisussanne äänenlaadun arviointiin kansainvälisen televiestintäliiton standardisoima ääneen laadun arvosteluasteikko MOS-asteikko tai vastaava? Millaisia mittaustuloksia verkon tilasta ratkaisunne antaa?
3. Kuvatkaa tarvittavien hälytysrajojen asettamista. Kuinka kyetään arvioimaan verkon häiriötilanteiden aiheuttamaa vahinkoa hätäpuheluiden onnistumiselle? Millaisille parametreille hälytysrajoja voidaan asettaa?